วิษณุ ไม่กังวลปมเสียบบัตรแทนกัน ขอรอศาลวินิจฉัย เสียใจ ปู่ชัย อนิจกรรม
วิษณุ ลั่น ไม่ต้องกังวลปมเสียบบัตรแทน ชี้ มี 5-6 ทางออกหากกระทบ พ.ร.บ.งบประมาณ 63 ล่าช้า ขอรอศาลรัฐธรรมนูญวินิฉัยก่อน เสียดาย ชัย ชิดชอบ ถึงแก่อนิจกรรมก่อนรัฐสภาใหม่จะเสร็จสมบูรณ์วันที่ 24 ม.ค. 2563 นายวิษณุ เครืองาม รองนายกรัฐมนตรี กล่าวถึงกรณีที่ ส.ส. เสียบบัตรแทนกัน เพื่อลงมติในร่าง พ.ร.บ.งบประมาณรายจ่ายประจำปีงบประมาณ พ.ศ. 2563 จนเกิดประเด็นข้อกฎหมาย อาจจะทำให้ร่าง พ.ร.บ.งบประมาณฯ มีความล่าช้าออกไป ยืนยันว่าไม่ต้องกังวลเพราะรัฐบาลมีการหาทางออกไว้แล้วประมาณ 5-6 ทาง แต่ยังขอไม่เปิดเผยว่าเป็นช่องทางใด ขอให้สภาผู้แทนราษฎรตรวจสอบข้อเท็จจริงและให้ศาลรัฐธรรมนูญวินิจฉัยออกมาก่อน ซึ่งให้ยึดไปตามรัฐธรรมนูญ มาตรา 143ทั้งนี้ ยอมรับว่าการใช้จ่ายงบประมาณอาจล่าช้า แต่ไม่ส่งผลเสียหายร้ายแรงหรือไม่วิบัติ ตามที่มีการออกมาวิพากษ์วิจารณ์ ใครที่ออกมาพูดเรื่องนี้ก็ขอแสดงความเสียใจด้วยเพราะจะไม่เกิดเหตุการณ์เช่นนั้นแน่นอน เชื่อว่าจะสามารถนำงบประมาณมาขับเคลื่อนโครงการต่างๆ ได้ และย้ำว่าแนวทางการออกพระราชกำหนดเงินกู้จะเป็นทางเลือกสุดท้าย ยังไม่ควรนำมาใช้ในขณะนี้ พร้อมมั่นใจว่าในส่วนของงบประจำหรืองบบุคลากรภาครัฐ จะไม่ได้รับผลกระทบ และยอมรับว่าเป็นห่วงเรื่องงบลงทุนมากกว่านอกจากนี้ นายวิษณุ ยังกล่าวถึงข้อเสนอให้ใช้วิธีการแสดงข้อมูลอัตลักษณ์ด้วยการสแกนม่านตาหรือนิ้วมือในการลงมติร่างกฎหมายต่างๆ เพื่อแก้ปัญหาการเสียบบัตรแทน ว่า ส่วนตัวไม่ทราบรายละเอียด ไม่แน่ใจว่าข้อเสนอดังกล่าวจะทำได้หรือไม่ ขึ้นอยู่กับสภาฯ ที่จะพิจารณาและหาแนวทางปฏิบัติ แต่ส่วนตัวมองว่าห้องประชุมจันทราน่าจะไม่สามารถปรับระบบต่างๆ ได้ในตอนนี้ แต่ในส่วนของห้องประชุมอื่นๆ นั้น ก็ขึ้นอยู่กับสภาฯ จะพิจารณาอย่างไรก็ตาม นายวิษณุ ยังได้แสดงความเสียใจต่อการอนิจกรรมของ นายชัย ชิดชอบ อดีตประธานรัฐสภา ซึ่งถือว่าได้ขาดบุคลากรสำคัญทางการเมือง โดย นายชัย ถือเป็นบุคคลเก่ง มีความรู้และความสามารถหลากหลายด้าน ท่านเป็นผู้อาวุโส ท่านเป็นผู้ริเริ่มให้มีการก่อสร้างรัฐสภาใหม่ เสียดายที่แกไปโดยที่ยังไม่ทันได้เห็นสภาฯ สร้างเสร็จ
วิษณุ ลั่น ไม่ต้องกังวลปมเสียบบัตรแทน ชี้ มี 5-6 ทางออกหากกระทบ พ.ร.บ.งบประมาณ 63 ล่าช้า ขอรอศาลรัฐธรรมนูญวินิจฉัยก่อน เสียดาย ชัย ชิดชอบ ถึงแก่อนิจกรรมก่อนรัฐสภาใหม่จะเสร็จสมบูรณ์
เสียบบัตรแทนกัน,ชัย ชิดชอบ,ชัย ชิดชอบ เสียชีวิต,วิษณุ เครืองาม,ชัย ชิดชอบ อนิจกรรม,รัฐสภาใหม่